
	[bookmark: nev]JENEI TÍMEA
timijenei@gmail.com
Orvosi diagnosztikai analitikus
BSc, 8. félév
Pécsi Tudományegyetem
Egészségtudományi Kar
	KÖVESDI ORSOLYA LIZA
[bookmark: _GoBack]kovesdi.orsolya17@gmail.com
orvosi diagnosztikai analitikus
BSc, 8. félév
Pécsi Tudományegyetem
Egészségtudományi Kar


Témavezetők:
	Sipos Dávid
adjunktus, mb. tanszékvezető, mb. képzési igazgatóhelyettes, PTE ETK

	Petőné Dr. Csima Melinda
egyetemi docens, MATE NTI




COVID-19 pandémia okozta stresszhatás mérése a sürgősségi betegellátásban dolgozó radiográfusok körében

Célkitűzés: A koronavírus jelentős megterhelést okoz szerte a világon, külön igaz ez az egészségügyi ellátórendszerekre. A sürgősségi betegellátásban jelenlévő stressz, a vírushelyzetre való tekintettel fokozódott, mely befolyással lehet a radiográfusok munkahelyi stressz-szintjére.
Adatok és módszerek: 2021. január és 2021. március között a Magyar Radiográfusok Egyesületének közreműködésével, az egyesületbe regisztrált összes e-mail elérhetőségre, egy saját szerkesztésű, továbbá a nemzetközileg validált Erőfeszítés-Jutalom Egyensúlytalanság (ERI) kérdőívet küldtünk ki. A statisztikai elemzés során parametrikus változók esetén kétmintás t-próbát és varianciaanalízist, non-parametrikus változók esetén Mann-Whitney és Kruskal-Wallis próbát végeztünk (p<0,05).
Eredmények: Adattisztítást követően 260 (n=260) válaszadó eredményét elemeztük. A felsőoktatási szakképzés/OKJ végzettséggel rendelkezők, továbbá a CT/MR modalitáson dolgozó radiográfusok stresszértéke szignifikánsan magasabb volt (p=0,05). Azon válaszadóknál, akik házastársukkal/élettársukkal és gyermekükkel éltek együtt, szignifikánsan magasabb stresszérték volt felfedezhető (p=0,05). Az egyetemi klinikákon dolgozó, továbbá az 50 évnél idősebb radiográfusok szignifikánsan jobban érintettek a stressz által (p=0,05). A minta 55,8%-a (n=145) nem részesült speciális külön képzésben a vírushelyzetre való tekintettel. Azon radiográfusok, akik közeli családtagjaik körében igazolt COVID-19 fertőzés volt kimutatható, szignifikánsan magasabb stresszértékkel bírtak (p=0,05).
Következtetések: Demográfiai jellemzőkre való tekintettel a kor, a munkahely jellege és a családi összetétel gyakorolt szignifikáns hatást a munkahelyi stresszértékre. A COVID-19 vírushelyzet okozta fokozott stresszhatás szignifikáns eredmények hiánya ellenére is érzékelhető a válaszadók értékein.

